মাধ্যমিক চলাকালীন পরীক্ষার্থীদের জন্য হেল্পলাইন চালু মধ্যশিক্ষা পর্ষদের

কলকাতা: মাধ্যমিক পরীক্ষা (Madhyamik 2026) চলাকালীন পরীক্ষার্থী ও অভিভাবকদের সহায়তার জন্য হেল্পলাইন নম্বর চালু করল মধ্যশিক্ষা পর্ষদ (West Bengal Secondary Council)। পর্ষদ সূত্রে জানা গিয়েছে, আগামী ২ ফেব্রুয়ারি থেকে ১২ ফেব্রুয়ারি পর্যন্ত এই হেল্পলাইন পরিষেবা চালু থাকবে।

পর্ষদের তরফে জানানো হয়েছে, মাধ্যমিক পরীক্ষা সংক্রান্ত যেকোনও সমস্যা, বিভ্রান্তি বা জরুরি তথ্যের জন্য পরীক্ষার্থী ও অভিভাবকরা এই হেল্পলাইন নম্বরে যোগাযোগ করতে পারবেন। প্রতিদিন সকাল ৬টা থেকে রাত ৯টা পর্যন্ত হেল্পলাইন সক্রিয় থাকবে।

আরও পড়ুন: ভবানীপুরে খসড়া তালিকা থেকে বাদ প্রায় ৪৫ হাজার ভোটার! তড়িঘড়ি জরুরি বৈঠকে মুখ্যমন্ত্রী

পরীক্ষা চলাকালীন প্রশ্নপত্র, পরীক্ষাকেন্দ্র, সময়সূচি বা অন্য কোনও জরুরি বিষয়ে সহায়তা দিতেই এই উদ্যোগ বলে জানিয়েছে মধ্যশিক্ষা পর্ষদ। পরীক্ষার্থীদের মানসিক চাপ কমানো এবং নির্বিঘ্নে পরীক্ষা সম্পন্ন করাই এই পরিষেবার মূল লক্ষ্য।

পর্ষদের এই সিদ্ধান্তকে স্বাগত জানিয়েছে শিক্ষা মহল। তাদের মতে, মাধ্যমিকের মতো গুরুত্বপূর্ণ পরীক্ষার সময়ে এই ধরনের হেল্পলাইন পরীক্ষার্থীদের জন্য যথেষ্ট সহায়ক হবে।